5. Saeimas vēlēšanas
5. Saeimas vēlēšanas bija parlamenta vēlēšanas Latvijā, kas notika 1993. gada 5.-6. jūnijā saskaņā ar 1992. gada 20. oktobra Augstākās Padomes likumu "Par 5. Saeimas vēlēšanām", kura pamatā bija 1922. gada 9. jūnija likums par Saeimas vēlēšanām. Tās bija pirmās Saeimas vēlēšanas 62 gadu laikā un pirmās kopš Latvijas neatkarības atjaunošanas 1991. gadā. Vēlēšanās piedalījās 23 politiskās partijas. Nobalsoja 1 118 316 vēlētāju, kas sastādīja 89,9% no 1 243 956 balsstiesīgo.